ASN คาดผลงาน Q2/59 ใกล้เคียง Q1 จ่อเปิดให้บริการแบบออนไลน์ช้าสุด Q3
ASN คาดผลงาน Q2/59 ใกล้เคียง Q1 จ่อเปิดให้บริการแบบออนไลน์ช้าสุด Q3
10 มิ.ย. 2559

นายธวัชชัย ชีวานนท์ กรรมการผู้จัดการ บริษัท เอเอสเอ็น โบรกเกอร์ จำกัด (มหาชน) หรือ ASN เปิดเผยว่า บริษัทคาดผลประกอบการ Q2/59 ใกล้เคียง Q1 จากนายหน้าขายประกันรถยนต์ถึง 75% 
สำหรับ เบี้ยรับรวมปีนี้บริษัทตั้งเป้าจะเติบโตไม่ต่ำกว่า 20% จากปีก่อนมีเบี้ยรับรวมอยู่ที่ราว 900 ล้านบาท ซึ่งคาดว่ารายได้ และกำไรก็จะมีการเติบโตในทิศทางเดียวกัน จากปีก่อนที่บริษัทฯมีรายได้ 161 ล้านบาท และกำไรสุทธิ 25 ล้านบาท โดยในปีนี้บริษัทฯจะมีการเพิ่มพนักงานขายประกันทางโทรศัพท์ (Tele sale) จำนวน 100 คน เพื่อเพิ่มพนักงานในส่วนนี้เป็น 300 คน จากปีก่อนที่ 200 คน
นอกจากนี้ บริษัทอยู่ระหว่างพัฒนาระบบนายหน้าซื้อขายประกันผ่านช่องทางออนไลน์ (อีคอมเมิร์ช) ภายใต้แบรนด์ใหม่ คาดว่าจะเปิดให้บริการได้ในช่วงปลายไตรมาส 2/59 หรือต้นไตรมาส 3/59 ซึ่งจะมีบริการเต็มรูปแบบในกลุ่มสินค้าประกันทุกประเภทของหลากหลายบริษัทมานำเสนอขายอย่างครบถ้วนในไตรมาส 4/59
 